Toscanan Grand Prix 2020

Toscanan Grand Prix 2020 (virallisesti Formula 1 Pirelli Gran Premio della Toscana Ferrari 1000 2020) oli Formula 1 -kauden  yhdeksäs osakilpailu, joka ajettiin 13. syyskuuta Mugellon moottoriradalla Italiassa.

Kilpailu oli kauden ensimmäinen, jossa yleisöä päästettiin rajoitetusti paikan päälle katsomoihin. Kilpailussa oli harvinaisesti kahdesti punaiset liput, edellisen kerran näin tapahtui Brasilian Grand Prix’ssa 2016. Edellisen kerran oli peräkkäisissä kilpailuissa punaiset liput Monacon ja Kanadan Grand Prix’eissa 2011. Kilpailussa lähdettiin myös erittäin harvinaisesti kolme kertaa liikkeelle lähtöruudukosta, näin on tapahtunut aikaisemmin ainoastaan Itävallan Grand Prix’ssa 1987 ja Belgian Grand Prix’ssa 1990, molemmissa uusintalähtöinä lähtökolarien jälkeen.

 Viikonlopun aikataulu ja sää 
PäiväAikatauluSessioSääIlmaRataKosteusPaik.11. syyskuuta11:00–12:3012:00–13:301. vapaat harjoitukset15:00–16:3016:00–17:302. vapaat harjoitukset12. syyskuuta12:00–13:0013:00–14:003. vapaat harjoitukset15:00–16:0016:00–17:00Aika-ajot13. syyskuuta15:10–17:1016:10–18:10Kilpailu Aurinkoinen30 °C39–45 °C39–41 %Lähteet:

 Vapaat harjoitukset 
McLaren testasi ensimmäisissä vapaissa harjoituksissa Mercedeksen käyttämää etusiipi-nokka-ratkaisua omassa autossaan. Harjoitukset ajettiin Williamsin Nicholas Latifin pyörähdyksen aiheuttamaa keltaista lippua lukuun ottamatta ongelmitta F1-sarjan uudella osakilpailuradalla. Mercedeksen Valtteri Bottas oli ensimmäisten vapaiden harjoitusten nopein.

Bottas oli myös toisten vapaiden harjoitusten nopein. McLarenin Lando Norris pyörähti, ajoi ulos Poggiosecco-mutkassa ja rikkoi etusiipensä, minkä seurauksena radalla heilutettiin siivoustöiden aikana punaisia lippuja. Racing Pointin Sergio Pérez kolaroi Alfa Romeo Racingin Kimi Räikkösen kanssa ja sai yhden lähtöruudun rangaistuksen kilpailuun. Pérezin mukaan hän oli tulossa ulos ylipitkältä varikkosuoralta, eikä nähnyt peileistään hänen sokeassa ajokulmassaan mutkaan kääntynyttä Räikköstä, jolloin kolaritilanne tapahtui ja radalle otettiin punaiset liput. Ferrarilla oli vaikeuksia pidon kanssa, kun Charles Leclerc ja Sebastian Vettel pyörähtivät harjoitusten aikana. Ferrarin voimayksikössä oli myös haasteita, kun Vettelin moottori alkoi oikutella harjoitusten lopussa ja asiakastalli Haasin kuljettajalla Romain Grosjeanilla havaittiin sähkövika.

Bottas jatkoi vahvoja otteitaan ajamalla kolmansien vapaiden harjoitusten nopeimman ajan. Racing Pointin Lance Strollin autoon asennettiin uudet ilmanohjaimet ja hän oli harjoitusten neljänneksi nopein. Williamsin George Russellin auton jarruvaijerista löydettiin tekninen vika, minkä seurauksena hän joutui odottamaan kauan varikolla.

 Aika-ajot 
Aika-ajojen ensimmäisessä osiossa AlphaTaurin Pierre Gaslylla oli vaikeuksia autonsa ohjauksen ja tehojen kanssa, minkä vuoksi hän karsiutui. George Russell puolestaan yliyritti jatkoon pääsemistä, hän ajoi ulos soralle ja karsiutui.

Toisessa osiossa McLarenin kuljettajilla oli vaikeuksia päästä jatkoon, kun Carlos Sainz paransi aikakierrostaan viimeisellä yrittämällään ja Norris karsiutui. Räikkönen ajoi Alfa Romeo Racingin parhaan aika-ajotuloksen sijoittumalla 13:nneksi. Vettelillä oli vaikeuksia auton ajettavuuden kanssa ja hän jäi 14. sijalle.

Aika-ajojen kolmannessa osiossa monet kuljettajat yrittivät nopeinta aikakierrostaan viimeisillä minuuteilla, kunnes Renault’n Esteban Ocon pyörähti ja aiheutti keltaiset liput radalle. Oconin pyörähdys vaikutti Bottaksen mahdollisuuksiin parantaa aikakierrostaan, koska hänen itsensä mukaan hän olisi pystynyt haastamaan tallikaveriaan Lewis Hamiltonia paalupaikasta. Hamilton ajoi paalupaikalle, Bottas oli toinen ja Red Bullin Max Verstappen oli kolmas. Leclercin sijoittuminen viidenneksi oli tallin paras aika-ajosijoitus sitten Espanjan osakilpailun.

 Kilpailu 
Kilpailussa nähtiin tapahtumia jo ensimmäisellä kierroksella. Valtteri Bottas sai hyvän lähdön ja onnistui ohittamaan paalulta lähteneen Lewis Hamiltonin. Kolmannesta ruudusta lähtenyt Max Verstappen sai hyvän lähdön, mutta hänen autostaan katosi lähtökiihdytyksen aikana yhtäkkiä tehot, ja hän putosi kauas kärjestä. Toiseen mutkaan tultaessa 16. ruudusta lähtenyt Pierre Gasly törmäsi Kimi Räikköseen ja sen seurauksena Räikkönen törmäsi Verstappeniin. Kolariin joutui myös Romain Grosjean. Kolarin seurauksena Gasly ja Verstappen keskeyttivät, Räikkönen ja Grosjean pääsivät jatkamaan kilpailua pahoin vaurioituneilla autoilla. Samalla myös Sainz pyörähti välttäessään osuman Lance Strolliin ja sen seurauksena Sebastian Vettel menetti Ferrarinsa etusiiven. Turva-auto tuli radalle radan siivouksen ajaksi. Kärkikolmikko oli tuolloin Bottas, Hamilton, Leclerc.

Turva-auto poistui radalta kierroksella 6, mutta heti uusintalähdössä tapahtui taas. Uusintalähtöön liian aggressiivisesti reagoinut Antonio Giovinazzi ajoi lähtösuoralla rajusti Kevin Magnussenin perään, ja seuraava kolarisuma oli valmis. Giovinazzi ja Magnussen keskeyttivät saman tien, ja kolarin uhreiksi joutuivat myös Sainz sekä Nicholas Latifi. Turva-auto tuli radalle heti uudestaan, mutta kierrosta myöhemmin radalle otettiin punaiset liput. Kärkikolmikko pysyi samana. Punaisten lippujen aikana Esteban Ocon joutui keskeyttämään jarruongelmien takia.

Kilpailua jatkettiin seisovalla lähdöllä. Lähdössä Hamilton sai otettua kärkipaikan takaisin Bottakselta, vaikka Hamiltonin jarrut syttyivät palamaan ennen lähtöä. Mercedes muutti kuljettajiensa varikkokäyntitaktiikkaa, koska talli halusi välttää Britannian osakilpailun kaltaisen yllättävän rengasrikon tapahtumisen kilpailussa. Leclerc ajoi kolmantena, mutta joutui pian taipumaan Strollille, sekä Daniel Ricciardolle että Alexander Albonille. Leclerc joutui myöhemmin vielä Sergio Pérezin ohittamaksi. Kilpailu jatkui rauhallisena, Ricciardo kuitenkin onnistui myöhemmin ohittamaan Strollin ja nousemaan kolmanneksi. Kierroksella 43 Stroll kärsi Arrabbiata-mutkayhdistelmässä rengasrikon ja ajautui rajusti rengasvalliin. Turva-auto tuli radalle jo kolmannen kerran, mutta tähänkin tilanteeseen lopulta reagoitiin toisilla punaisilla lipuilla.

Kilpailua jatkettiin jälleen seisovalla lähdöllä. Bottas ei onnistunut lähdössä ja joutui Ricciardon ohittamaksi, mutta kuittasi kakkospaikan takaisin heti seuraavan kierroksen alussa. Hamiltonia Bottas ei enää kyennyt haastamaan voittotaistelusta. Lähdössä Räikkönen nousi kahdeksanneksi, mutta sai viiden sekunnin aikarangaistuksen ylittäessään varikkorajaviivan turva-auton aikana. Albon onnistui ohittamaan Ricciardon ja nousemaan kolmanneksi uransa ensimmäiselle palkintosijalle. Räikkönen ylitti maaliviivan kahdeksantena, mutta aikarangaistuksensa takia putosi Leclercin taakse yhdeksänneksi lopputuloksissa, keräten kuitenkin kauden ensimmäiset MM-pisteensä. Leclerc oli kahdeksas ja Vettel kymmenes Ferrarin 1 000. osakilpailussa tallin kotiradalla. Pisteiden ulkopuolelle maaliin ajaneista jäivät vain George Russell ja Grosjean.

Kilpailun jälkeen 12 kuljettajaa sai varoituksen tuomaristolta kilpailun turva-auto-uusintalähdön kolaritilanteista, kun Bottas johti joukkoa kärjessä.

 Tulokset 
SijaNroKuljettajaValmistajaKierroksetAika/KeskeytysLähtöruutuPisteet1.44 Lewis HamiltonMercedes592:19.35,060125+12.77 Valtteri BottasMercedes59 +4,8802183.23 Alexander AlbonRed Bull Racing-Honda59 +8,0644154.3 Daniel RicciardoRenault59 +10,4178125.11 Sergio PérezRacing Point-BWT Mercedes59 +15,6507106.4 Lando NorrisMcLaren-Renault59 +18,8831187.44 Daniil KvjatAlphaTauri-Honda59 +21,7561268.16 Charles LeclercFerrari59 +28,345549.7 Kimi RäikkönenAlfa Romeo Racing-Ferrari59 +29,77013210.5 Sebastian VettelFerrari59 +29,98314111.63 George RussellWilliams-Mercedes59 +32,4041812.8 Romain GrosjeanHaas-Ferrari59 +42,03615Kesk.18 Lance StrollRacing Point-BWT Mercedes42Rengasrikko/Ulosajo6Kesk.31 Esteban OconRenault7Jarrut10Kesk.23 Nicholas LatifiWilliams-Mercedes6Joukkokolari19Kesk.20 Kevin MagnussenHaas-Ferrari5Joukkokolari20Kesk.99 Antonio GiovinazziAlfa Romeo Racing-Ferrari5Joukkokolari17Kesk.55 Carlos SainzMcLaren-Renault5Joukkokolari9Kesk.33 Max VerstappenRed Bull Racing-Honda0Kolari (Räikkönen)3Kesk.10 Pierre GaslyAlphaTauri-Honda0Kolari (Räikkönen, Grosjean)16Nopein kierros: Lewis Hamilton (Mercedes) 1:18.833 (kierroksella 58).Lähteet:
Kimi Räikkönen ajoi maaliin kahdeksantena, mutta hän sai 5 sekunnin aikarangaistuksen varikon sisääntulon rajaviivan ylittämisestä.

 Sijoitukset kilpailun jälkeen 

+Kuljettajien pisteetSijaKuljettajaPisteet1. Lewis Hamilton1902. Valtteri Bottas1353. Max Verstappen1104. Lando Norris655. Alexander Albon63

+Valmistajien pisteetSijaValmistajaPisteet1. Mercedes3252. Red Bull Racing-Honda1733. McLaren-Renault1064. Racing Point-BWT Mercedes925. Renault83

 Huom!: Vain viiden parhaan sijoitukset sisällytetty.

 Muuta 
 Katsomoiden yleisömäärä rajoitettiin koronavirustilanteen vuoksi osakilpailua varten 3 000 katsojaan.
 Kimi Räikkösen ensimmäisen Formula 1 -testin 20-vuotisjuhla, kun hän ajoi Sauberin autolla radalla syksyllä 2000.
 Ferrarin 1 000. osakilpailu, jonka kunniaksi talli maalautti autonsa värityksen tummemmalla burgundinpunaisella sävyllä, kuljettajat Sebastian Vettel ja Charles Leclerc käyttivät Ferrarin legendaaristen kuljettajien kuvia kypäriensä koristeina ja turva-auto maalattiin hopean sijasta punaiseksi.
 Sergio Pérez sai yhden lähtöruudun rangaistuksen kolaroituaan Kimi Räikkösen kanssa toisissa vapaissa harjoituksissa.
 Lewis Hamiltonin 90. voitto.
 Alexander Albonin ensimmäinen palkintosija.
 Hamiltonin rasisminvastainen kampanja moottoriurheilussa aiheutti kohun, kun tämä nousi palkintokorokkeelle mustassa t-paidassa, johon oli kirjoitettu kannanotto Kentuckyn ampumistapauksessa kuolleen Breonna Taylorin muistolle.

 Lähteet 

Luokka:Formula 1 -kilpailut
Luokka:Osakilpailut Formula 1 -kaudella 2020
Luokka:Italian moottoriurheilu
Luokka:Scarperia e San Piero